*Javno povabilo*

**OBČINA RENČE-VOGRSKO**

**KOMISIJA ZA MANDATNA VPRAŠANJA, VOLITVE IN IMENOVANJA**

Številka: 03101-1/2019-6
Bukovica, 13. 11. 2019

Zadeva:

**POVABILO K POSREDOVANJU KANDIDATURE ZA PREDSTAVNIKA JAVNOSTI V SENATIH ZA REŠEVANJE PRITOŽB ZOPER POLICISTE**

Uvodni nagovor in navedba pravne podlage:

Ministrstvo za notranje zadeve poziva občine k podaji predlogov za imenovanje predstavnikov javnosti v senatih za reševanje pritožb zoper policiste v skladu z Zakonom o nalogah in pooblastilih policije (Uradni list RS, št. 15/13, 23-15 – popr. In 10/17, v nadaljevanju ZNPPol). Občine predlagajo število predstavnikov glede na število prebivalcev občine; občina Renče-Vogrsko lahko predlaga enega predstavnika.

Navedeni zakon v IV. Poglavju ureja postopek reševanja pritožb zoper delo policistov, podrobneje pa ga opredeljuje Pravilnik o reševanju pritožb zoper delo policistov (Uradni list RS, št. 54/13).

V pritožbenem postopku se neodvisno, nepristransko in strokovno preveri pritožba, pri čemer se pritožniku in policistu sočasno zagotovijo vse postopkovne pravice. Pritožbe zoper delo policistov se rešujejo na dveh ravneh, in sicer v pomiritvenem postopku pri vodji organizacijske enote policije, ter pred senatom ministrstva. Pred senatom se obravnava pritožba, če pomiritveni postopek ni bil uspešno končan oz. se pritožnik ni strinjal z ugotovitvami, predstavljenimi na pomiritvenem postopku, ali se pritožnik ni udeležil pomiritvenega postopka, vendar je do razpisanega pomiritvenega postopka sporočil, naj se postopek nadaljuje na senatu. Neposredno se na senatu obravnavajo pritožbe, če so podani posebni pogoji iz četrtega odstavka 148. člena ZNPPoI.

Reševanje pritožb na ministrstvu se izvaja v senatih, ki jih sestavljajo trije člani, in sicer pooblaščenec ministra kot vodja senata ter dva predstavnika javnosti kot člana senata.

Opis funkcije:

Predstavniki javnosti bodo imenovani za dobo štirih let z možnostjo ponovnega imenovanja. Pred potekom dobe, za katero so bili imenovani, se predstavnika javnosti v skladu s petim odstavkom 145. člena ZNPPol lahko razreši, če sam tako zahteva, če ne izpolnjuje več pogojev iz drugega odstavka 145. člena ZNPPol, če se ne udeležuje obveznih oblik usposabljanja, ali se neupravičeno ne udeleži dveh sej senata v enem letu ali nevestno opravlja delo.

Predstavnikom javnosti, ki sodelujejo v senatih, pripada za udeležbo na seji senata sejnina v višini zneska dnevnice, ki veljajo za službena potovanja javnih uslužbencev v državi v trajanju nad 12 ur, razen za seje senata, ki trajajo manj kot eno uro, ko jim pripada 60% navedenega zneska. Na podlagi zahtevka pripada članom senata povračilo potnih stroškov za prevoz na sejo senata, pri čemer se jim prizna kilometrina za razdaljo po najkrajši poti od kraja njihovega prebivališča oz. od kraja, od koder se dejansko pripeljejo, in nazaj, in sicer v višini, ki se upošteva kot povračilo za stroške prevoza na delo in z dela za javne uslužbence.

Kandidatura naj vsebuje:

* ime in priimek, naslov, rojstni datum ter kontaktno številko kandidata,
* Ime in priimek ter naslov predlagatelja
* kratko obrazložitev kandidature

Kandidaturi je potrebno priložiti:

* podpisano izjavo kandidata, da s kandidaturo soglaša (Obrazec: IZJAVA KANDIDATA)
* kratek življenjepis
* fotokopijo potrdila o izobrazbi
* in naslednje izjave, ki izkazujejo, da:
	+ ni pravnomočno obsojen za kaznivo dejanje, ki se preganja po uradni dolžnosti,
	+ ni v kazenskem postopku za naklepno kaznivo dejanje, ki se preganja po uradni dolžnosti,
	+ ni s pravnomočno odločbo obsojen za dva ali več prekrškov z znaki nasilja ali za tri ali več hujših prekrškov zoper varnost cestnega prometa, za katere so kot sankcija predpisane kazenske točke,
	+ ni javni uslužbenec policije (policist ali drugi javni uslužbenec, zaposlen v policiji) ali funkcionar (sindikalni zaupnik) reprezentativnih sindikatov policistov,
	+ aktivno obvlada slovenski jezik,
	+ je osebnostno primeren za sodelovanje v senatih za preverjanje pritožb oziroma v lokalnem okolju uživa ugled in zaupanje soobčanov, ter je na podlagi njegovega dosedanjega življenja, ravnanja in obnašanja mogoče utemeljeno sklepati, da bo svoje delo kot član senata opravljal pošteno in vestno,
	+ je državljan Republike Slovenije.

Predloge najkasneje do vključno **27. 11. 2019 do 12. ure** oddate osebno na sedežu občinske uprave ali po e-pošti na: info@rence-vogrsko.si s pripisom »Za KMVVI«.

**Predsednica KMVVI
Florida Petelin, l. r.**

*Obrazec 1*

**K A N D I D A T U R A**

Za funkcijo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonska številka: \_\_\_\_\_\_\_\_\_\_\_\_\_\_\_\_\_\_\_ e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podatki o predlagatelju (ime in priimek oz. naziv, naslov):

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kratka obrazložitev kandidature:

Datum: \_\_\_\_\_\_\_\_\_\_\_\_\_\_\_\_\_ Podpis predlagatelja: \_\_\_\_\_\_\_\_\_\_\_\_\_\_\_\_\_\_\_\_\_

Priloge:

* Obrazec 2
* Življenjepis
* Potrdilo o izobrazbi
* Izjave (7x)

*Obrazec 2*

**IZJAVA KANDIDATA**

Podpisani/a, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, rojen/a \_\_\_\_\_\_\_\_\_\_\_\_\_\_\_,

stanujoč/a na naslovu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

Davčna številka\_\_\_\_\_\_\_\_\_\_\_\_\_\_\_\_\_\_\_\_\_\_ EMŠO\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

TRR\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Banka\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

soglašam s kandidaturo za

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

S podpisom soglašam, da lahko občina osebne podatke obdeluje z namenom obravnave kandidature

Osebni podatki se obdelujejo in varujejo skladno z Zakonom o varstvu osebnih podatkov (Uradni list RS 94/2007) in Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL. L. 119, 4. 5. 2016, str. 1–88). Kot posameznik vlagatelj uživa pravice, skladno z omenjenima pravnima aktoma.

Občina bo hranila in varovala osebne podatke skladno z roki določenimi v Enotnem načrtu klasifikacijskih znakov z roki hrambe v Občini Renče-Vogrsko in na primeren način, tako da ne bo prišlo do morebitnih neupravičenih razkritij podatkov nepooblaščenim osebam. Občina bo omogočila obdelavo oziroma posredovanje osebnih podatkov izključno naslednjim pooblaščenim uporabnikom (pooblaščeni zaposleni občine, pooblaščene osebe, ki obdelujejo osebne podatke pri pogodbenem obdelovalcu občine, osebe, ki izkažejo pooblastilo za dostop do osebnih podatkov v okviru zakona oziroma podzakonskih predpisov). Občina ne uporablja avtomatiziranega sprejemanja odločitev, vključno z oblikovanjem profilov.

Posameznik ima pravico privolitev kadarkoli pisno preklicati; izjavo o preklicu privolitve posreduje na naslov: Bukovica 43 5293 Volčja Draga ali na elektronski naslov: info@rence-vogrsko.si. Na enak način lahko zahteva tudi dostop do podatkov, ki se nanašajo nanj, uveljavlja pravico do popravka ali izbrisa osebnih podatkov, omejitve obdelave, ugovora obdelavi in prenosljivosti podatkov.

Pooblaščena oseba za varstvo osebnih podatkov je dr. Miha Dvojmoč in je dosegljiv na e-naslovu miha.dvojmoc@infocenter.si ali tel: 031 692 524. Obveščamo vas, da imate v zvezi z obdelavo svojih osebnih podatkov pravico do vložitve pritožbe pri nadzornem organu, ki je: Informacijski pooblaščenec, Zaloška 59, Ljubljana.

V \_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(lastnoročni podpis)*